Bror Henning Walter Dickson
Store norske leksikon,Språk og litteratur,Litteratur i verden,Europa,Sveriges litteratur
Bror Henning Walter Dickson var en svensk kritiker og forfatter. Han utga en rekke teaterstykker, diktsamlinger og prosaverker etter debuten i 1942 med novellesamlingen Perspektiv från Stigberget.
Hans hovedverk er den 8 bind store selvbiografiske familiekrøniken som ble innledet med Skallgång (1946) og avsluttet med Solgömma (1957). Her skildres realistisk, på en hverdagslig prosa preget av 1930-årenes stil, en svunnen tids bondemiljø, den voksende faglige og politiske bevissthet innen arbeiderbevegelsen, utvandringen til USA, og en ny generasjons oppbrudd fra og tilbakevending til sitt opprinnelige svenske miljø.Dickson hadde også en omfattende produksjon av essays og kulturkritiske arbeider, som er radikalt, sosialistisk farget, men nærmest impresjonistisk i form. I 1980 kom Perspektiv på Kina. Utvalgte verk Det gamla huset (1943)  Skallgång (1946)  Carmania (1952)  Solgömma (1957)   ”Broadway Blend”: Emigrantberättelser (1973) Les mer i Store norske leksikon Sveriges litteratur litteratur lyrikk realisme drama